text: "मुंबई: बॉलीवुड अभिनेत्री ईशा गुप्ता इन दिनों काफी सुर्खियों में बनी हुई हैं, लेकिन इसकी वजह से उनकी कोई फिल्म नहीं बल्कि लड़कियों में खेल के प्रति जागरुकता फैलाना है। इसके लिए वह अपनी महिला फुटबॉल टीम बनाने पर काम कर रही हैं। ईशा ने एक बयान में कहा, ""मुझे लगता है कि यदि आप किसी चीज को पर्याप्त पसंद करते हैं, तो उसके लिए लड़ें और उसे प्राप्त करें। गांवों और छोटे शहरों में बहुत सी लड़कियां हैं, जिनके अंदर प्रतिभा छिपी है, लेकिन वे खेलने के लिए आश्वस्त नहीं हैं। इसलिए एक टीम बनाने की इस पहल से इन लड़कियों को मदद मिलेगी।"""